نايب چنسلور USIM ڤروفيسور داتوق دوكتور موسى احمد بركات بلياو ملاهيركن راس ڬمبيرا دڠن اينيسياتيف ڤڠنجورن كيمڤين اين كران اي سچارا تيدق لڠسوڠ توروت ممبنتو اوسها كراجان اونتوق مڠورڠكن قدر كمالڠن سماس موسيم ڤرايان.
"ستاتيستيک كمالڠن جالن راي يڠ ممبيمبڠكن تراوتاماڽ ڤنيڠكتن مندادق ڤد موسيم ڤرايان ڤستيڽ مرسهكن دان مپديهكن كران توروت مليبتكن كهيلڠن پاوا انسان ترسايڠ.
"باڬي ممبري كسدرن دان نصيحت كڤد مريک يڠ مڠڬوناكن ڤلباڬاي ميديوم ڤڠڠكوتن اونتوق ڤولڠ برهاري راي USIM برسام JKJR نڬري سمبيلن ملنچركن كيمڤين خصوص كسلامتن دجالن راي كڤد ورڬ كمڤوس" كاتاڽ دالم ساتو كپاتان دسيني.
ڤد كيمڤين ترسبوت بلياو توروت منصيحتكن كڤد ورڬ كمڤوڠ اڬر ممستيكن كندران دڤريقسا دان دسليا دڠن بايق سلاين ممندو دالم كأدان فيزيكل يڠ صيحت دان سڬر برتناڬ تراوتام اونتوق ڤرجالنن يڠ جاوه.
موسى بركات لاڬي ممڤلباڬاي اينڤوت كيمڤين جابتن كسلامتن USIM اكن بكرجاسام دڠن ڤلباڬاي اڬينسي ستراتيڬيک دان اڬينسي ڤڠواتكواسان اونتوق مڠنجوركن كيمڤين اين سچارا برسام ستياڤ تاهون.
كيمڤين كسلامتن برسمڤنا عيدالفطري يڠ دلنچركن اوليه موسى دان ڤڠاره JKJR نڬري سمبيلن زيتون ايڤه دلوبي چنسلوري USIM جمعة لڤس مليبتكن كيرا٢ 200 ورڬ اونيۏرسيتي يڠ مڠڬوناكن ڤلباڬاي جنيس كندران.